นายจักรภพกล่าวอีกว่า ขณะนี้มี 2 จังหวัดและ 4 อำเภอ คือ จ.สุพรรณบุรี และกาญจนบุรี เปลี่ยนจากพื้นที่ประกาศควบคุมโรคสัตว์ปีกมาเป็นพื้นที่การเฝ้าระวัง เนื่องจากพบว่าไม่มีการตายของไก่ซ้ำ จึงเหลือพื้นที่ควบคุมอยู่ที่ 29 จังหวัด โดยที่ จ.สุพรรณบุรีและกาญจนบุรีถือว่ามาตรการควบคุมโรคสำเร็จ แต่ไม่ได้หมายความว่าการควบคุมโรคจะสิ้นสุดลง เพราะต้องใช้เวลาอีก 21 วันในการตรวจซ้ำ ถ้าพบว่าไม่มีการตายซ้ำ ถึงจะถือว่าเสร็จสิ้นสมบูรณ์ ซึ่งที่ จ.สุพรรณบุรี ดำเนินการไปแล้ว 981 ฟาร์ม มีสัตว์ปีกที่ถูกทำลายทั้งหมด 4,416,306 ตัว ที่ จ.กาญจนบุรีมีทั้งสิ้น 1,714 ฟาร์ม สัตว์ปีกถูกทำลาย 620,382 ตัว สำหรับยอดการทำลายสัตว์ปีกจนถึงวันที่ 28 ม.ค. กว่า 2,695 ฟาร์ม ทำลายไก่ 10,490,306 ตัว